هندوستان نینگ کنترولی آستیده گی جامو کشمیر نینگ بارامولا منطقه سیده هند کوچ لری بیلن مستقل لیک طرفداری مقاومتچی لر اورته سیده یوز بیرگن توقنه شوو لر نتیجه سیده 3 نفر امنیتی پرسونل هلاکت گه اوچره دی.
سرناگار ده جاری آی نینگ 12- و 14- کون لریده یوز بیرگن توقنه شوولرده, 2 نفر امنیتی پرسونل جان بیررایکن, 2 نظامی ایسه یره لنگن ایدی.
هندوستان, 2019- ییل 5 آگست ده اساسی قانون گه اوزگریش کیریتیب, جامو کشمیر نینگ خاص وضعیتی نی بیکار قیلرایکن, ایالت رهبریتی نی لغو قیلیب منطقه نی مرکز گه باغلیق ایککی فرقلی بیرلیک توپراققه اجره تگن ایدی.
قرار آرتیدن هند کوچ لری, جامع کشمیر ده امنیت بوییچه عملیات لر اویوشتیررایکن, خلققه باسیم میزانی نی آرتیرگن ایدی.  شونده ی قیلیب کوچه گه چیقیش ممنوع قیلینرایکن, انترنت, تلفن و ترانسپورت بوییچه بعضی چیکلاو لرنی مطرح قیلدی.
عینی دمده منطقه ده سیاسی حزب لرنینگ رهبر لری و اعضا لری نظارت آستیگه آلینگن ایدی.
حادثه پایتخت تاشکینت ده یوزبیرگن
